Rikunarita-ORG/Wikinium huggingface dataset:
# উইন্ডোজ ৯৮
সংক্ষিপ্ত ইউআরএল

উইন্ডোজ ৯৮| মাইক্রোসফট উইন্ডোজ অপারেটিং সিস্টেমের একটি সংস্করণ |
|  |
| উইন্ডোজ ৯৮ - স্ক্রিনশট |
| ডেভলপার | মাইক্রোসফট |
| সোর্স মডেল | উন্মুক্ত নয় |
| উৎপাদনের জন্য মুক্তি | ১৫ মে ১৯৯৮ (1998-05-15) |
| সাধারণ সহজলভ্যতা | ২৫ জুন ১৯৯৮ (1998-06-25) |
| সর্বশেষ মুক্তি | 4.10 build 2222 A / ৫ মে ১৯৯৯ (1999-05-05) |
| কার্নেলের ধরন | Monolithic kernel |
| লাইসেন্স | ব্যানিজ্যিক |
| পূর্বসূরী | উইন্ডোজ ৯৫ (১৯৯৫) |
| উত্তরসূরী | উইন্ডোজ এমই (২০০০) |
| সহায়তার অবস্থা |
| মূলধারার সহায়তা বন্ধ ৩০ জুন, ২০০৩ বর্ধিত সহায়তা বন্ধ ১১ জুলাই, ২০০৬ |

**উইন্ডোজ ৯৮** (কোড নাম**Memphis**) মাইক্রোসফটের গ্রাফিক্যাল ইউজার ইন্টারফেস অপারেটিং সিস্টেম। এ এ উইন্ডোজ ৯.x সিরিজের দ্বিতীয় সংস্করণ। এটি বাজারে ছাড়া হয় ১৫ মে, ১৯৯৮ সালে। উইন্ডোজ ৯৫ এর পরবর্তী সংস্করণ উইন্ডোজ ৯৮। এটি ১৬ বিট ও ৩২ বিটের হাইব্রিড সংস্করণ, এমএস-ডস ভিত্তিক চালু হওয়া। উইন্ডোজ ৯৮ উইন্ডোজ ৯৮ দ্বিতীয় সংস্করণ দ্বারা প্রতিস্থাপিত হয় ৫ মে, ১৯৯৯ সালে এবং পরবর্তীতে ১৪ সেপ্টেম্বর, ২০০০ সালে উইন্ডোজ মিলিনিয়াম দ্বারা। মাইক্রোসফট মূলধারার সহায়তা প্রত্যাহার করে ৩০ জুন, ২০০৩ এবং বর্ধিত সহায়তা সমাপ্তি ঘটায় ১১ জুলাই, ২০০৬। উইন্ডোজ মিলিনিয়ামের সহায়তাও একই সময়ে বন্ধ হয়ে যায়।

## উন্নয়ন

১৯৯০ এর দশকে উইন্ডোজ ৯৮ এর উন্নয়ন শুরু হয় কোড নাম *মেফিস* নামে পরবর্তীতে বিভিন্ন সংস্করণের পরে ১৫ ডিসেম্বর, ১৯৯৬ সালে দ্বিতীয় সংস্করণের মাধ্যমে শেষ হয়।

| সংস্করণ | তারিখ | বর্ণনা | মুক্তি |
| --- | --- | --- | --- |
| ৪.১০.১১৩২ | ১৬ জুন ১৯৯৬ | উইন্ডোজ ৯৮ এর বেটা সংস্করণ, মূলত উইন্ডোজ ৯৫-এর সামান্য পরিবর্তন | Windows Memphis Pre-Alpha |
| ৪.১০.১৩৮৭ | ৩০ জুন ১৯৯৭ | প্রথম বেটা সংস্করণ | Windows Memphis Beta |
| ৪.১০.১৬০২ | ১৫ ডিসেম্বর ১৯৯৭ | উইন্ডোজ ৩.১x থেকে আপগ্রেড যোগ্য নতুন চালু ও বন্ধ শব্দের প্রচলন | Windows 98 Beta 3 |
| ৪.১০.১৬৯১ | ৩ এপ্রিল ১৯৯৮ | ৩১ ডিসেম্বর, ১৯৯৮ সালে সমাপ্তি | Windows 98 Release Candidate |
| ৪.১০.১৯৯৮ | * ১১ মে ১৯৯৮ (কম্পাইলার)
* ১৫ মে ১৯৯৮ (Released)
* ২৫ জুন ১৯৯৮ (Availability)
 | পূর্ণ সংস্করণ | উইন্ডোজ ৯৮ |
| ৪.১০.২২২২ | ২৩ এপ্রিল ১৯৯৯ |  | উইন্ডোজ ৯৮ দ্বিতীয় সংস্করণ |

## তথ্যসূত্র
# মেশিন লার্নিং

**মেশিন লার্নিং** (**এমএল**) হচ্ছে কোনও বারংবার বাহ্যিক নির্দেশ ব্যতীত বিন্যাসের উপর ভিত্তি করে নির্দিষ্ট একটি কর্ম সঠিকভাবে সম্পাদনের জন্যে কম্পিউটার ব্যবস্থার ব্যবহার করা অ্যালগরিদম ও পরিসংখ্যান মডেলের অধ্যয়ন। এটি কৃত্রিম বুদ্ধিমত্তা গবেষণা ক্ষেত্রের একটি উপক্ষেত্র। মেশিন লার্নিং এলগরিদম নমুনা উপাত্তের একটি গাণিতিক মডেল তৈরী করে, যার নাম দেয়া হয় অনুশীলন উপাত্তসমগ্র (ট্রেইনিং ডাটা)। এটি করা হয় ভবিষ্যতের কোন কর্ম পূর্বাপর তথ্যের উপর ভিত্তি করে সম্পাদনে সক্ষম হওয়ার জন্যে।

## সাধারণ ধারণা

"মেশিন লার্নিং" শব্দটা প্রথম ব্যবহার করেন আর্থার স্যামুয়েল ১৯৫৯ সালে। এর প‌রে টম মি‌শেল মে‌শিন লা‌র্নিংয়ের এক‌টি আধু‌নিক সংজ্ঞা দি‌য়ে‌ছেন। তি‌নি ব‌লে‌ছেন,

এক‌টি ক‌ম্পিউটার প্রোগ্রাম কিছু কাজ (T), প্রাপ্ত অভিজ্ঞতা (E), কর্মদক্ষতার প‌রিমাপ (P) থে‌কে শি‌খে। ‌প্রোগ্রা‌মের পারফ‌র্মেন্স (P) টাস্ক (T) থে‌কে প্রাপ্ত অভিজ্ঞতা (E) ‌এর সা‌থে সাথে উন্ন‌তি ক‌রে।

## প্রকারভেদ

### তত্ত্বাবধানাধীন মেশিন লার্নিং

তত্ত্বাবধানাধীন বা সুপারভাইজড মেশিন লার্নিঙের ক্ষেত্রে একটি উপাত্তসংগ্রহ (ডাটাসেট) দেওয়া থাকে এবং পূর্ব থেকেই নির্দিষ্ট করা থাকে সঠিক বহির্গত উপাত্ত (আউটপুট) কী হবে। এক্ষেত্রে অবশ্যই প্রবিষ্ঠ এবং বহির্গত উপাত্তের মধ্যে সম্পর্ক থাকে।

### তত্ত্বাবধানহীন মেশিন লার্নিং

তত্ত্বাবধানহীন বা আনসুপারভাইজড মেশিন লার্নিং ধরনের সমস্যার ক্ষেত্রে বহির্গত উপাত্ত কী হবে তা স্বল্পজ্ঞাত বা পুরোপুরি অজ্ঞাত থাকে। এক্ষেত্রে উপাত্তসংগ্রহের মধ্যে যেসব উপাত্ত আছে তাদের মধ্যে একটি কাঠামো খুঁজে বের করতে হয় যেখানে উপাত্তসংগ্রহটিতে কোন চলকের কী প্রভাব তা নিয়ে প্রায় কোনও ধারণা থাকে না।

## প্রয়োগ

মেশিন লার্নিঙের প্রয়োগসমূহের মধ্যে রয়েছে-

* কৃষি
* শরীরবিদ্যা
* অ্যাডাপ্টিভ ওয়েবসাইট
* কার্যকর কম্পিউটিং
* বায়োইনফরমেটিক্স
* ব্রেইন মেশিন ইন্টারফেস
* কম্পিউটার ভিশন
* উপাত্তের গুণ
* ব্যবহারকারী আচরণ বিশ্লেষণ
* কাঠামোগত স্বাস্থ্য পর্যবেক্ষণ
* রোবট লোকোমোশন
* সার্চ ইঞ্জিন
* অনলাইন এডাভার্টিজমেন্ট
* বিপণন
* বিমা

## সফটওয়্যার

### মুক্ত ও উন্মুক্ত সফটওয়্যার

* ইএলকেআই
* ডিপলার্নিং৪
* এইচটুও
* কেরাস
* মাহুত
* এমএক্স্নেট
* গ্নু অক্টেভ
* মাল্লেত
* মাইক্রোসফট কগনিটিভ টুলকিট
* অরেঞ্জ
* ওপেনেনেন
* টেন্সরফ্লো
* পাইটর্চ

## গবেষণা সাময়িকী

* *জার্নাল অব মেশিন লার্নিং রিসার্চ*
* *নিউরাল কম্পিউটেশন*
* *নিউরাল মেশিন ইন্টেলিজেন্স*
* *মেশিন লার্নিং*

## তথ্যসূত্র

## বহিঃসংযোগ

* আন্তর্জাতিক মেশিন লার্নিং সমাজ
* এমলস উন্মুক্ত মেশিন লার্নিং সফটওয়্যারের একটি ডাটাবেস।
* গুগলের মেশিন লার্নিং কোর্স।
# অণু-ইলেকট্রন বিজ্ঞান
সংক্ষিপ্ত ইউআরএল

মাইক্রোইলেকট্রনিকস স্টাব আইকন
**অণু-ইলেকট্রন বিজ্ঞান** বা ইংরেজি পরিভাষাতে **মাইক্রোইলেকট্রনিক্‌স** (ইংরেজি: Microelectronics) ইলেকট্রন বিজ্ঞানের একটি শাখা, যাতে অত্যন্ত ক্ষুদ্র মাপের (সাধারণত মাইক্রোমিটার মাপের বা তার চেয়েও ক্ষুদ্র) ইলেকট্রনীয় যন্ত্রাংশের বৈশিষ্ট্য ও অণু-উৎপাদন (microfabrication মাইক্রোফ্যাব্রিকেশন) নিয়ে গবেষণা করা হয়। এই যন্ত্রাংশগুলি অর্ধপরিবাহী পদার্থ দিয়ে প্রস্তুত করা হয়। বেশির ভাগ ইলেকট্রনীয় যন্ত্রাংশের অতিক্ষুদ্র অণু-ইলেকট্রনীয় রূপ রয়েছে, যেমন ট্রানজিস্টর, ধারক, আবেশক, রোধক, ডায়োড, অন্তরক এবং পরিবাহী --- এগুলির সবগুলিকেই ইলেকট্রনীয় অণু-যন্ত্রাংশ হিসেবে বাস্তবায়িত করা সম্ভব হয়েছে।

ডিজিটাল সমন্বিত বর্তনীসমূহ (আইসি) মূলত ট্রানজিস্টর দিয়ে তৈরি। অ্যানালগ বর্তনীতে সাধারণত রোধ এবং ধারক থাকে। কিছু উচ্চ কম্পাঙ্কের অ্যানালগ বর্তনীতে আবেশক ব্যবহার করা হয়ে থাকে।

প্রযুক্তিগত কৌশলের অগ্রগতির সাথে সাথে ইলেকট্রনীয় অণু-যন্ত্রাংশসমূহের মাপ ক্রমে হ্রাস পাচ্ছে। ক্ষুদ্রতর মাপে বর্তনীর অন্তর্নিহিত ধর্ম, যেমন আন্তঃসংযোগ (ইন্টারকানেকশন), ইত্যাদি গুরুত্বপূর্ণ হয়ে ওঠে। এগুলি "পরজীবী প্রভাব" (parasitic effects) হিসেবে পরিচিত। অণু-ইলেকট্রন প্রকৌশলীর লক্ষ্য হল এইসব প্রভাব যতটা সম্ভব কমানোর চেষ্টা করা এবং একই সাথে ক্ষুদ্রতর, দ্রুততর এবং আরও কমদামী অণু-যন্ত্রাংশ উৎপাদন করা।

## আরও দেখুন

* তড়িৎ প্রকৌশল
* ডিজিটাল বর্তনী
* অ্যানালগ বর্তনী
* ইন্টেল
* সান মাইক্রোসিস্টেম্‌স
* ইন্টেল মাইক্রোপ্রসেসরসমূহের তালিকা
* পেন্টিয়াম
# বোকমাল
সংক্ষিপ্ত ইউআরএল

| নরওয়েজীয় বোকমাল |
| --- |
| *bokmål* |
| উচ্চারণ | শহুরে পূর্ব নরওয়েজীয়: [ˈbûːkmoːl] |
| দেশোদ্ভব | নরওয়ে |
|  মাতৃভাষী | *অজানা* (written only)
  |
| ভাষা পরিবার | ইন্দো-ইউরোপীয়
* Germanic
	+ উত্তর জার্মানীয়
		- East Scandinavian
			* Danish
				+ **নরওয়েজীয় বোকমাল**
 |
| পূর্বসূরী | Old East Norse
* Early Old Danish
	+ Late Old Danish
		- Dano-Norwegian
			* Riksmål

 |
| প্রমিত রূপ | Bokmål (official)
Riksmål (unofficial)

 |
| লিখন পদ্ধতি | Latin (Norwegian alphabet) |
| সরকারি অবস্থা |
| সরকারি ভাষা | * নরওয়ে
* Nordic Council
 |
| নিয়ন্ত্রক সংস্থা | * Norwegian Language Council (Bokmål)
* Norwegian Academy (Riksmål)
 |
| ভাষা কোডসমূহ |
| আইএসও ৬৩৯-১ | `nb` |
| আইএসও ৬৩৯-২ | `nob` |
| আইএসও ৬৩৯-৩ | `nob` |
| গ্লোটোলগ | (অপ্রতুল সত্যায়িত বা একটি স্বতন্ত্র ভাষা নয়) `norw1259` |
| লিঙ্গুয়াস্ফেরা | `52-AAA-ba to -be and 52-AAA-cd to -cg` |
|

ক্ন্দ ক্নুদসেন, প্রায়শই যাকে "বোকমাল এর জনক" বলা হয়
**বোকমাল** (bokmål; আক্ষরিক অর্থে "বইয়ের ভাষা") হল নিউনর্স্কের পাশাপাশি নরওয়েজীয় ভাষার একটি সরকারী লেখ্য রূপ। নরওয়ের প্রায় ৮৫ থেকে ৯০ শতাংশ মানুষ নরওয়েজীয় বোকমালে লিখতে পছন্দ করেন। কিন্তু অন্যান্য ভাষাগুলির মতো, যেমন ইতালীয় ভাষা, নরওয়েজীয় বোকমালের কোনো সর্বজনসম্মত প্রমিত উচ্চারণ রীতি নেই।

## ইতিহাস

প্রায় ১৩০০ খ্রিষ্টাব্দ অবধি নরওয়ের ভাষা প্রাচীন নর‌ওয়েজীয়-এর লেখ্য রূপের সাথে প্রাচীন নর্স ভাষার অন্যান্য উপভাষাগুলোর সাথে কোনো পার্থক্য ছিল না। তবে কথ্য ভাষাটি অন্যান্য আঞ্চলিক উপভাষাগুলোর চেয়ে অনেকটাই আলাদা ছিল। স্বাধীন নরওয়ে রাজ্যে এর লেখ্য রূপের তেমন হেরফের হয়নি।
১৩৮০ সালে নরওয়ে ডেনমার্কের সাথে একত্রীকরণে লিপ্ত হয়। ষোড়শ শতাব্দীতে নরওয়ে তার নিজস্ব রাজনৈতিক সঙ্ঘগুলি হারাতে থাকে। ১৮১৪ সাল পর্যন্ত নরওয়ে ও ডেনমার্ক ডেনমার্ক-নর‌ওয়ে নামে একটি রাজনৈতিক একক হিসেবে থাকে। সরকার কথ্য বোকমল (Bokmål) ভাষার ওপর কোনো নিয়ন্ত্রণ আরোপ করে না এবং সুপারিশ করে যে, উচ্চারণ যেন বক্তার নিজস্ব স্থানীয় উপভাষার ধ্বনিবিজ্ঞানের সঙ্গে সামঞ্জস্যপূর্ণ হয়। পূর্ব নরওয়েতে, শহুরে পূর্ব নরওয়েজীয় সাধারণত বোকমল/রিকসমল-এর কথ্য মান হিসেবে প্রকৃতপক্ষে গৃহীত।

এই সময় আধুনিক নরওয়েজীয় ও ড্যানিশ ভাষার উদ্ভব হয়। বোকমাল ভাষাভাষী কিছু লোক মনে করেন যে নিনর্স্ক অপ্রয়োজনীয় এবং রাষ্ট্র এটিকে বাঁচিয়ে রাখে।

## তথ্যসূত্র